### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. oktober 2019 har vedtaget Magistratens indstilling i overensstemmelse med erklæring fra Teknisk Udvalg af 7. oktober 2019.

Endelig vedtagelse af forslag til tillæg nr. 50 til Kommuneplan 2017: Ændring af kommuneplanramme for [adresse]

Kommuneplantillægget omfatter et privatejet areal på 534 m2, der foreslås overført fra kommuneplanens rammeområde til offentlige formål 040501OF til rammeområde 040109BO, udlagt til boligformål i form af etageboliger.

Ejeren ønsker at anvende ejendommen til en etageboligbebyggelse i stedet for den nuværende villa. Dette ønske kan ikke realiseres uden et ændret plangrundlag.

Ejendommens nuværende status skyldes formentlig en 20 år gammel digitaliseringsfejl.

Forslag til kommuneplantillæg nr. 50 har været fremlagt i offentlig høring fra 3. maj til 31. maj 2019. Der er indkommet syv høringsbidrag. Høringsbidragene anbefales ikke at give anledning til ændringer af forslaget.

### Indstilling

At 1) tillæg nr. 50 vedtages endeligt.

At 2) høringsbidrag besvares, som det fremgår af indstillingens bilag 3.

### Sagens forløb

12-09-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 16-09-2019 Magistraten

Fremsendes til [adresse] med bemærkning, at Magistraten i mødet den 16. september 2019 anbefaler, at byrådet tiltræder Magistratsafdelingen for Teknik og Miljøs indstilling af 2. september 2019.

Det konkrete projekt drøftes ved behandlingen i Teknisk Udvalg.

 25-09-2019 [adresse]
Fremsendes til Teknisk Udvalg til behandling i henhold til beslutning i byrådets møde den 25. september 2019.
 07-10-2019 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Sofia Olsen og Daniella Bech var forhindrede i at deltage i udvalgets behandling af sagen.

 30-10-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 30. oktober 2019 har vedtaget Magistratens indstilling i overensstemmelse med erklæring fra Teknisk Udvalg af 7. oktober 2019.